Επισκεφτήκαμε το σπίτι του Τεο για δύο βράδια. Το διαμέρισμά του βρίσκεται 2 λεπτά μακριά από το μετρό και αυτό βοηθάει να περιηγηθείτε στην πόλη εύκολα,γρήγορα και οικονομικά. Η επίπλωση του σπιτιού συνδυάζει παλιά και μοντέρνα στοιχεία. Προσωπικά, μου έκανε εντύπωση το δοχείο του κρεμοσάπουνου από μπουκάλι μπύρας(ευφάνταστο), τα μπαλάκια του γκολφ μέσα σε σφηνοπότυρα και ο χλωροτάπητας στο περβάζι, και στην φίλη μου το κρεβάτι από παλέτες (δεν υπάρχει κεφαλή,προσοχή το κεφάλι σας) και ο κομμός της γιαγιάς. Το σπίτι επίσης διαθέτει κλιματισμό, θερμοσίφωνα ταχείας θέρμανσης, ντουλάπι, τηλεόραση παλαιού τύπου με ψηφιακό αποκωδικοποιητή (καλό θα ήταν να υπάρχουν οδηγίες χρήσης για όσους δεν το έχουν με τα ηλεκτρονικά), ντοσιέ με ταξιδιωτικούς χάρτες και έγγραφα στα αγγλικά για την κατατόπιση του ξένου ταξιδιώτη, αναπαυτικούς καναπέδες, τραπεζάκι, κουζίνα χωρίς νεροχύτη και πάγκο αλλά με όλα τα απαραίτητα σκεύη και συσκευές και μπάνιο με κλειστή ντουζιέρα, και πολλά πολλά άλλα στολίδια. Κατά την άφιξή μας γνωρίσαμε τον αδερφό του Τεο ο οποίος μας ενημέρωσε πλήρως για την λειτουργία του σπιτιού και μας παρέδωσε τα κλειδιά. Κατά την αναχώρηση μας γνωρίσαμε τον Τεο και την γυναίκα του, πολύ ευγενικοί και φινετσάτοι άνθρωποι και οι δύο, τα είπαμε λιγάκι και αναχωρήσαμε με θετικές εντυπώσεις.